2002年10月，九巴喺藍田地鐵站嘅42C線巴士總站月台，整咗全港首個冷氣候車室。候車室採用透明強化玻璃密封設計，並設有恆溫冷氣，由獨立系統供應鮮風，等乘客喺空氣清新、寧靜舒適嘅環境下等巴士。候車室亦設有一組多媒體資訊系統，裝設一組電子屏幕顯示屏，詳細列出下一班巴士嘅開車時間、路線同埋票價等資料。